TÖRVÉNYEINK TÖRTÉNETE AZ AUSZTRIAI HÁZ ALATT. 239 
zsarolást nem a királynak hanem önmagoknak részére teszik , — a királyi 
felségnek ezen visszaélések megszüntetéseért esedeznek. 
A 38-dik ágazat, melyben az ország rendei azon visszaélést, mely. 
nél fogva a királyi jövedelmek kezelői az uraknak , nemeseknek , és sza- 
bad városoknak a boreladást csak mindenik hordótóli 6 forint fizetés mel- 
lett engedik meg , és boraiknak kiméretését tulajdon birtokaikban is tilal- 
mazzák , eltörűltetni, és a bornak az országbóli szabad kivitelét megenged- 
tetni kérik. 
A 40—46-dik ágazatok, melyekben országunk rendei a királyi 
felséget kérik: 1) Hogy a főpapokat, bárókat, nemeseket, és a szabad 
és bányavárosokat minden régi szabadságaikban tartsa meg. — 2) Hogy 
minden oly parancsokat, melyek egyedúl Magyarország ügyét érdeklik , 
ne másféle cancellariájából mintsem a magyarból adasson ki, és az ily 
parancsokat mindenek által tiszteletben tartassa. — 3) Hogy a hadainak 
kapitányai által nevezett bírákat birtoki jogok feletti itélethozástól tiltsa 
el, és ily ítéleteiket érvényteleneknek nyilatkoztassa. — 4) Hogy az 
Ausztriához elzálogított Kőszeg, Fraknó, Kabóld, Kismarton, Szarvkó: és 
egyéb váraknak magyarok általi visszaváltását eszközleni, és miglen ez 
megtörténendik, azoknak birtokosait a magyarországi terhek viselésére szo- 
riítani , továbbá arról, hogy mikép lehetne a 13 szepesi városokat jó szeri- 
vel a lengyel királytól visszaváltani, éretten tanácskozni méltóztassék. — 
5) Hogy azon viszálkodások bevégzésére , melyek Jurissich Miklós kőszegi 
kapitány és más részról némely Sopron és Vas vármegyei nemesek közt 
léteznek, minden szükséges lépéseket megtétessen. — 6) Hogy Károly 
főherceggel egyetértőleg bizonyos határnapra biztosokat nevezni, és általok 
a Slavónia és Styria vagy Karniólia közötti határok dolgát mind a két fél- 
nek megelégedésével bevégeztetni kegyeskedjék. — 7) Hugy a magyar 
talléroknak Bécsben és más külföldi helyeken veszteség nélküli elfogadást 
máskép eszközleni nem lehetvén, alkalmas egyéneket rendelni méltóztas- 
sék, kik hazánkban pénzt a némethoni pénzláb szerint, de még is a régi 
képek megtartásával , verjenek. Végre 8) Hogy nagyobb részint hazánk- 
ban , vagy legalább ahhoz közel fekvő helyen lakni kegyeskedjék, mikép 
a szükség megkivánván, mind maga tüstént az országban teremhessen, mind 
pedig a hazafiak óhozzá könnyen juthassanak. 
II. Állandó szabályúl hozottak pedig e következők : 
A 14-dik ágazat: hogy az egyházak nemeseitól, úgymint kik vér- 
